56. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 3017646/10111/0078 της 18 Σεπτ./1 Οκτ. 1998 (ΦΕΚ Β΄ 1031) Καθορισμός παραβόλου για την έγκριση κυκλοφορίας νέων συστατικών τροφίμων και νέων τροφίμων, καθώς και για τη χορήγηση πιστοποιητικού ελεύθερης ή νόμιμης κυκλοφορίας τροφίμων, ποτών και λοιπών αντικειμένων κοινής χρήσης. 1.Καθορίζουμε παράβολο, το οποίο καταβάλλεται κατά την υποβολή αίτησης προς την αρμόδια Διεύθυνση του Γενικού Χημείου του Κράτους, για την έγκριση κυκλοφορίας νέων συστατικών τροφίμων και νέων τροφίμων από το Ανώτατο Χημικό Συμβούλιο και το ύψος του ανέρχεται σε δραχμές 400.000. 2.Καθορίζουμε παράβολο, το οποίο καταβάλλεται κατά την υποβολή αίτησης στο Γενικό Χημείο του Κράτους για τη χορήγηση πιστοποιητικού ή βεβαίωσης ελεύθερης ή νόμιμης κυκλοφορίας τροφίμων, ποτών και λοιπών αντικειμένων κοινής χρήσης και το ύψος του ανέρχεται σε δραχμές 30.000. Το παραπάνω χορηγούμενο πιστοποιητικό, δια της καταβολής παραβόλου δεν αφορά προϊόντα που έχουν εγκριθεί από το Ανώτατο Χημικό Συμβούλιο και αποτελούν πλέον πρύτυπα σύμφωνα με το άρθρ. 5 του Κώδικα Τροφίμων, αλλά γενικά όλα τα προϊόντα που διατίθενται στην κατανάλωση σύμφωνα με τον Κώδικα Τροφίμων και τις σχετικές κοινοτικές διατάξεις. 5.Ζ.α.52-56 Γενικό Χημείο του Κράτους 